CELEX: 32016D0260
Language: lt
Date: 2016-02-23 00:00:00
Title: 2016 m. vasario 23 d. Komisijos įgyvendinimo sprendimas (ES) 2016/260, kuriuo dėl Lenkijos iš dalies keičiamas Sprendimas 2006/80/EB (pranešta dokumentu Nr. C(2016) 965)

25.2.2016   
            
            
               LT
            
            
               Europos Sąjungos oficialusis leidinys
            
            
               L 49/9
            
         KOMISIJOS ĮGYVENDINIMO SPRENDIMAS (ES) 2016/260
   2016 m. vasario 23 d.
   kuriuo dėl Lenkijos iš dalies keičiamas Sprendimas 2006/80/EB
   
      
         (pranešta dokumentu Nr. C(2016) 965)
      
   
   (Tekstas autentiškas tik lenkų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 15 d. Tarybos direktyvą 2008/71/EB dėl kiaulių identifikavimo ir registravimo (1), ypač į jos 3 straipsnio 2 dalį,
   kadangi:
   
               (1)
            
            
               Direktyva 2008/71/EB nustatyti būtiniausi gyvūnų identifikavimo ir registravimo reikalavimai, nepažeidžiant išsamesnių Sąjungos taisyklių, kurios gali būti nustatytos siekiant likviduoti ar kontroliuoti ligas;
            
         
               (2)
            
            
               pagal Direktyvos 2008/71/EB 3 straipsnio 1 dalį valstybės narės turi užtikrinti, kad kompetentinga institucija turėtų visų ūkių, kuriuose laikomi gyvūnai, kuriems taikoma ta direktyva ir kurie yra jų teritorijoje, atnaujintą sąrašą;
            
         
               (3)
            
            
               Direktyvos 2008/71/EB 3 straipsnio 2 dalyje nustatyta galimybė leisti valstybei narei neįtraukti į tos direktyvos 3 straipsnio 1 dalyje reikalaujamą ūkių sąrašą fizinių asmenų, laikančių tik vieną kiaulę, kuri skirta savoms reikmėms arba vartojimui, su sąlyga, kad prieš gyvūną kur nors išvežant, jis patikrinamas, kaip nustatyta toje direktyvoje;
            
         
               (4)
            
            
               Komisijos sprendimu 2006/80/EB (2) tam tikroms valstybėms narėms leidžiama taikyti Direktyvos 2008/71/EB 3 straipsnio 2 dalyje nustatytą leidžiančią nukrypti nuostatą ūkiams, kuriuose laikoma tik viena kiaulė;
            
         
               (5)
            
            
               Lenkijai leidžiama taikyti Direktyvos 2008/71/EB 3 straipsnio 2 dalyje nustatytą nukrypti leidžiančią nuostatą ūkiams, kuriuose laikoma tik viena kiaulė;
            
         
               (6)
            
            
               Lenkija paprašė atšaukti Direktyvos 2008/71/EB 3 straipsnio 2 dalyje nustatytą valstybėms narėms taikomą leidimą neįtraukti ūkių, kuriuose laikoma tik viena kiaulė, ir įgyvendino toje direktyvoje nustatytus identifikavimo ir registravimo reikalavimus;
            
         
               (7)
            
            
               remiantis šia informacija tikslinga išbraukti Lenkijai skirtą įrašą Sprendimo 2006/80/EB priede pateiktame sąraše dėl Direktyvos 2008/71/EB 3 straipsnio 2 dalyje numatyto leidimo taikymo ūkiams, kuriuose laikoma tik viena kiaulė;
            
         
               (8)
            
            
               todėl Sprendimo 2006/80/EB priedą reikėtų atitinkamai iš dalies pakeisti;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/80/EB priedas yra pakeičiamas šio sprendimo priedo tekstu.
   2 straipsnis
   Šis sprendimas skirtas Lenkijos Respublikai.
   
      Priimta Briuselyje 2016 m. vasario 23 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 213, 2008 8 8, p. 31.
   
      (2)  2006 m. vasario 1 d. Komisijos sprendimas 2006/80/EB, tam tikroms valstybėms narėms leidžiantis taikyti nukrypti leidžiančią nuostatą, nustatytą Tarybos direktyvos 92/102/EEB dėl gyvūnų identifikavimo ir registravimo 3 straipsnio 2 dalyje (OL L 36, 2006 2 8, p. 50).
   
      PRIEDAS
      
         
            „PRIEDAS
            Valstybės narės, kurioms leidžiama taikyti Direktyvos 2008/71/EB 3 straipsnio 2 dalyje nustatytą nukrypti leidžiančią nuostatą ūkiams, kuriuose laikoma tik viena kiaulė:
            
                         
                     
                     
                        Čekija
                     
                  
                         
                     
                     
                        Prancūzija
                     
                  
                         
                     
                     
                        Italija
                     
                  
                         
                     
                     
                        Portugalija
                     
                  
                         
                     
                     
                        Slovėnija
                     
                  
                         
                     
                     
                        Slovakija“